《闻大司盈朱公讣志哀十二韵》
明代·胡应麟

匡庐摧大江，天柱折南岳。涕泪盈九原，伊人岂重作。

桓桓大司盈，束发仕台阁。小心历四朝，姬旦恒惕若。

维昔嘉隆岁，河流泛大壑。临轩万乘送，飞驭百灵愕。

八荒就疆理，四海安画诺。晚遂莼鲈兴，高蹈游广莫。

裴公系安危，司马耽独乐。方勤大廷诏，忽跨辽东鹤。

衣裳蹑箕尾，名姓悬海岳。煌煌亿万载，禹功在河洛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。